open-index/open-wikipedia-markdown huggingface dataset:
נמל התעופה הבין-לאומי כיש

**נמל התעופה הבין-לאומי כיש** (בפרסית: **فرودگاه بین المللی کیش**) הוא נמל תעופה בין-לאומי באי כיש שבאיראן.

נמל התעופה הוא בסיס פעולה מרכזי של חברת התעופה כיש אייר .

## תיאור
נמל התעופה הבין-לאומי של כיש משמש כנקודת הכניסה למאות אלפי התיירים המגיעים לאי כיש. נמל התעופה מעניק לאזרחים זרים ללא ויזה, ויזה ייחודיית (בניגוד למדיניות הנהוגה איראן היבשתית) ל-14 יום.

בשנות ה-80 של המאה ה-20 הוקם ארגון האזור החופשי של כיש (KFZO). היא הציעה נסיעות ללא ויזה לאיים לזרים, ופטורים ממס למשך 15 שנה למשקיעים זרים שיבואו להשקיע באי. התוכנית הייתה להתחרות באטרקטיביות של דובאי, ששימשה כבר באותה עת מרכז עסקים, מסחר והשקעות. התוכנית נכשלה מכיוון שנמל התעופה שימש בעיקר חברות תעופה איראניות ולא חברות זרות.

ב-1998 החלה בנייתו של טרמינל 5, המשתרע על שטח של 5,500 מ"ר, עם תקציב של 2,245 מיליון ריאל איראני. העבודות הסתיימו שנה לאחר מכן.

## קישורים חיצוניים

* 

## הערות שוליים

כיש
כיש
קטגוריה:הורמוזגאן
NGC 2359

**NGC 2359** היא ערפילית פליטה הממוקמת קבוצת כוכבים כלב גדול במרחק של כ-4000 פרסק מהשמש. הערפילית התגלתה בשנת 1785 על ידי ויליאם הרשל.  היא ידועה גם בשם "ערפילית קסדתו של תור". הכוכב המרכזי של הערפילית HD 56925 הוא כוכב וולף-ראייה חם במיוחד ומשוער שהוא נמצא בשלב מתקדם להפוך לסופרנובה.

לערפילית צורת בועה כוללת, אך עם מבנים חוטיים מורכבים. הערפילית מכילה כמה מאות מסות שמש של חומר מיונן, ועוד כמה אלפי טונות של גז מיונן. זהו חומר בין-כוכבי ברובו הנסחף על ידי רוחות מהכוכב המרכזי, אם כי נראה כי חלק מהחומרים מועשרים בתוצרי היתוך וסביר להניח שיגיע ישירות מהכוכב. קצב ההתפשטות של חלקים שונים של הערפילית נע בין 10 קמ"ש ל-30 קמ"ש לפחות, מה שמוביל להערכות גיל של 78,500 - 236,000 שנים. הערפילית נחקרה באורכי גל רדיו וקרני רנטגן, אך עדיין לא ברור אם היא הופקה בשלב הרצף הראשי של Class O של ההתפתחות, כעל-ענק אדום, משתנה כחול זוהר, או בעיקר ככוכב וולף-רייט.

## קישורים חיצוניים

* 
* מידע על ערפילית

## הערות שוליים

קטגוריה:קבוצת הכוכבים כלב גדול
קטגוריה:ערפיליות פליטה
קטגוריה:הקטלוג הכללי החדש
דברה פישר

**דברה פישר** (באנגלית: **Debra Ann Fischer**; 1951) היא אסטרונומית אמריקאית, פרופסור באוניברסיטת ייל.

## ביוגרפיה
דברה פישר סיימה לימודי תואר באוניברסיטת איווה בשנת 1975. בהמשך היא למדה תואר שני בסן פרנסיסקו. בשנת 1998 היא סיימה את הדוקטורט באוניברסיטת קליפורניה בסנטה קרוז בשנת 1998. היא עבדה אוניברסיטת מדינת בסן פרנסיסקו עד לשנת 2003 אז עברה לאוניברסיטת ייל. בשנת 2009 היא קיבלה מינוי של פרופסור בייל.

דברה פישר מומחית בניתוח ננסים, אך היא התפרסמה במיוחד בחקר כוכב לכת חוץ-שמשי. היא עומדת בראש צוות אסטרונומים שחוקרים את התחום. היא ניהלה את הצוות שעסק בתחום במצפה כוכבים בצ'ילה. כמו כן דברה פישר הייתה חברה בצוות פיתוח ציוד מיוחד שהותקן במצפה הכוכבים ליק לחיפוש אחרי כוכבי לכת חוץ-שמשיות.

דברה פישר פרסמה מעל ל-100 מאמרים בתחום.

בשנת 2021 היא נבחרה לאקדמיה הלאומית למדעים.

## קישורים חיצוניים

* 
* קורות חיים
* [דברה פישר, גילוי כוכבי לכת סביב כוכב [HD 92788] וכוכבים נוספים]
* [רשימת מאמרים](https://ui.adsabs.harvard.edu/search/filter_database_fq_database=OR&filter_database_fq_database=database%3A%22astronomy%22&filter_property_fq_property=AND&filter_property_fq_property=property%3A%22refereed%22&format=SHORT&fq=%7B!type%3Daqp%20v%3D%24fq_database%7D&fq=%7B!type%3Daqp%20v%3D%24fq_property%7D&fq_database=(database%3A%22astronomy%22)&fq_property=(property%3A(%22refereed%22))&q=author%3A(%22fischer%2Cd%22)&sort=score%20desc%2C%20bibcode%20desc&unprocessed_parameter=qform&unprocessed_parameter=Synonym%20Replacement&unprocessed_parameter=Weighted%20Scoring&unprocessed_parameter=Require%20Field%20for%20Selection&unprocessed_parameter=Parameters%20not%20processed%3A%20group_sel&p_=0)

## הערות שוליים

קטגוריה:אסטרונומיות אמריקאיות
קטגוריה:עמיתי החברה המלכותית
קטגוריה:חברי האקדמיה האמריקאית לאמנויות ולמדעים
קטגוריה:חברי האקדמיה הלאומית למדעים של ארצות הברית
קטגוריה:בוגרות אוניברסיטת קליפורניה בסנטה קרוז
קטגוריה:בוגרי אוניברסיטת קליפורניה בסנטה קרוז
קטגוריה:בוגרות אוניברסיטת איווה
קטגוריה:בוגרי אוניברסיטת איווה
קטגוריה:בוגרות אוניברסיטת המדינה בסן פרנסיסקו
קטגוריה:בוגרי אוניברסיטת המדינה בסן פרנסיסקו
קטגוריה:סגל אוניברסיטת ייל
קטגוריה:אמריקאיות שנולדו ב-1953
קטגוריה:אמריקאים שנולדו ב-1953
הבחירות לנשיאות צרפת 2022

ממוזער|

**[[הבחירות לנשיאות צרפת]] 2022** התקיימו ב־10 באפריל 2022. הבחירות התקיימות בשיטת שני סיבובים כאשר הסיבוב הראשון נערך ב-10 באפריל. בגלל ששום מועמד לא השיג לפחות 50% מהקולות, שני המועמדים שקיבלו את מספר הקולות הרב ביותר, הנשיא המכהן עמנואל מקרון ומארין לה פן, התמודדו בסיבוב שני שנערך ב־24 באפריל 2022. עמנואל מקרון, ניצח בפעם השנייה ברציפות, לראשונה מאז 2002 אז זכה הנשיא המכהן ז'אק שיראק.

## קמפיין הבחירות
לאחר הבחירות לנשיאות ב-2017, הרפובליקנים (LR) שלחו לחבריה שאלון בנושא "התבססות" המפלגה; מתוך 40,000 המשיבים, 70% הצביעו נגד פריימריז פתוחים כדי לקבוע את מועמד המפלגה. במסמך מ-17 באוקטובר 2017, המפלגה הסוציאליסטית (PS) ציינה כי המימון של הקמפיין לנשיאות ב-2022 לא הובטח למרות "שינוי מבנה כלכלי" אך עדיין תכננה להוציא 12,000,000 אירו, המקסימום המותר על פי חוק לפני הסיבוב הראשון. על פי הדיווח, הנהגת המפלגה שקלה ברצינות את האפשרות שלא להציג מועמד סוציאליסט ב-2022.

מארין לה פן, נשיאת האיחוד הלאומי (RN), הודיעה ב-16 בינואר 2020 שהיא תתמודד בבחירות. בעבר התמודדה בבחירות 2012 לנשיאות ובבחירות לנשיאות ב-2017 כמועמדת של המפלגה, שאז נקראה החזית הלאומית. היא הגיעה למקום השלישי ב-2012 עם 17.9% מהקולות בסיבוב הראשון, ולמקום השני ב-2017 עם 21.3% מהקולות בסיבוב הראשון ו-33.9% מהקולות בסיבוב השני. לה פן נבחר לאספה הלאומית של הבחירות לבית המחוקקים החמש עשרה של צרפת ב-2017.

ז'אן לאסאל, שהתמודד בבחירות לנשיאות 2017 תחת הרזיסטונים, הגיע למקום השביעי עם 1.2% מהקולות, הודיע כי יתמודד שוב. בשנת 2020 הקים מפלגה פוליטית חדשה בשם "Valeur Absolue" והודיע על כוונתו להיכנס למירוץ לנשיאות.

ב-8 בנובמבר 2020, הודיע ז'אן-לוק מלנשון, מייסד מפלגת צרפת בלתי כנועה (LFI) כי הוא יתמודד בבחירות. בתפקידו הקודם הוא התמודד בבחירות 2012 לנשיאות עבור גוש השמאל והגיע למקום הרביעי עם 11.10% מהקולות בסיבוב הראשון, ובבחירות 2017 לנשיאות עבור "צרפת בלתי כנועה" שהגיע למקום הרביעי שוב עם 19.58% מהקולות בסיבוב הראשון. נבחר לאספה הלאומית של הבחירות לבית המחוקקים החמש עשרה ב-2017.

## המתמודדים

## תוצאות
שמאל|300px|ממוזער|המועמד שזכה במרב הקולות לפי מחוז בסיבוב הראשון

### הסיבוב הראשון
בסיבוב הראשון של הבחירות שנערך ב-10 באפריל נטלו חלק 12 מועמדים, כמו בבחירות 2017 גם הפעם עלו לסיבוב השני עמנואל מקרון שזכה במקום הראשון עם 27.84% ומארין לה פן שזכתה במקום השני עם 23.15%. ז'אן לוק מלנשון (צרפת בלתי-כנועה), אריק זמור (כיבוש מחדש) וואלרי פקרס (הרפובליקנים) סיימו במקומות השלישי, הרביעי והחמישי, בהתאמה.
אחוז ההצבעה בסיבוב הראשון היה נמוך בהשוואה לבחירות 2017, כאשר אז הצביעו 77.77% מבעלי זכות הבחירה לעומת 73.69% בבחירות אלו.

### הסיבוב השני
בסיבוב השני עמנואל מקרון זכה בניצחון ברוב של 58.54% מקולות הבוחרים, ב-77 מחוזות צרפת מתוך 101 המחוזות ובכך התמנה לנשיא צרפת. על אף הפסדה, לה-פן רשמה הישג עבור הימין הקיצוני בצרפת, היא גרפה 41.46% מקולות הבוחרים והגדילה למעשה את כוחו של הימין הקיצוני בצרפת לאחר שבבחירות הקודמות זכתה ל-33%. אחוז ההצבעה בסיבוב השני ירד ועמד על 71.99% לעומת 74.62% בסיבוב השני ב-2017. שיעור ההצבעה בבחירות אלו הוא הנמוך ביותר מאז בחירות 1969.

## קישורים חיצוניים

* 
* Explainer: What you need to know about France’s presidential election
* rench presidential election coverage on FRANCE 24

## הערות שוליים

2022
צרפת
קטגוריה:2022 בצרפת
ישראל מאיר ביטון

הרב **ישראל מאיר ביטון** (נולד ב-1973) הוא רב ישראלי ממוצא מרוקאי, המכהן מאז 2020 כרבה של חדרה.

## ביוגרפיה
ביטון נולד לאביו, הרב שמעון ביטון, ולאימו מרים, ביתו של הרב ישועה לוי ואחותו של "הבאבא ליאון".

הוא למד בישיבה הקטנה "אור אלחנן", ולאחר מכן למד ב"ישיבת חברון כנסת ישראל". הוא נישא לביתו של הרב פנחס אדרי, רבה של גבעתיים.

ביטון ערך את ספרי אביו, "מעשה חושב" ו"חשב האפוד". הוא חיבר את הספר "טל לישראל" על מסכת שבת, ועל ספרו זה זכה בפרס ירושלים לספרות תורנית.

בדצמבר 2020, לאחר כ-42 שנים, סיים אביו את תפקידו ברבנות העיר חדרה, ובנו נבחר לתפקיד לאחר סאגה משפטית מתמשכת. מי שעתרה לבג"ץ נגד מינויו הייתה תנועת נאמני תורה ועבודה, שטענה כי בחירתו הייתה "מחטף".

בשנת 2023 הקים את ישיבת צעירים חדרה ומשמש שם כראש ישיבה.

## קישורים חיצוניים
* 

## הערות שוליים

קטגוריה:בוגרי ישיבת חברון כנסת ישראל
קטגוריה:חדרה: רבנים ראשיים
קטגוריה:ישראלים שנולדו ב-1973
MBER

**MBER** היא חברה העוסקת במדידת רייטינג וחשיפה לתכנים במדיה באמצעות אפליקציית מובייל המביאה נתוני צפייה און-ליין מהרדיו, הטלוויזיה והדיגיטל.

## סקירה
החברה מספקת שירותי מדידת רייטינג על בסיס מידע הנאסף דרך אפליקציה ייעודית שזמינה עבור מערכת ההפעלה אנדרואיד. האפליקציה מאפשרת לטלפונים חכמים ליהפך למכשיר המודד את צריכת המדיה של בעליו ובכך לאפשר מדידה אמינה ורחבת היקף.

האפליקציה המותקנת אצל משתמשים פרטיים מזהה אם בסביבתה פתוח ערוץ מסוים ובכל פרק זמן הנקבע מראש היא לוקחת דגימה מהקולות בסביבה תוך עיוות הקול לטובת שמירה על פרטיות המשתמש. האלגוריתם של מערכות MBER (המוגן על ידי פטנט) משווה בין גלי הקול שנאספו באפליקציה המותקנת אצל המשתמש לבין תכנים שהחברה "מושכת" מערוצי השידור בפלטפורמות השונות ובכך קובעת לאיזה ערוץ מדיה האזין בעל המכשיר באותו רגע.

את הנתונים אוספת החברה ומנגישה באמצעות דשבורדים המתאימים לצרכים השונים של לקוחות דוגמת BBC גופי תקשורת וגופי מדרג בארץ ובעולם.

בפברואר 2020 פרסמה מועצת הכבלים והלוויין שתחל לעבוד עם החברה בשיתוף עם קבוצת גיאוקרטוגרפיה על מנת לסייע למועצה, המפקחת על חברות הטלוויזיה הרב-ערוצית הוט ויס, לאסוף מידע על מאפייני ושיעורי הצפייה בערוצים השונים ובתכנים המוצעים ב-VOD.

## על החברה
את הרעיון לשינוי שיטת המדידה הנהוגה מאז 1998 הגה היזם משה רוזנפלד בשנת 2016 ואת החברה הקים יחד עם ד"ר שמעון מזרחי מהמרכז האקדמי לב.
מנכ"ל החברה מאז הקמתה הוא שי מימון, בנה של השופטת נילי מימון ונכדו של ד"ר זרח ורהפטיג.

משרדי החברה יושבים בירושלים.

## קישורים חיצוניים

* 
* אפליקציית MBER בחנות האפליקציות של גוגל.
* MBER באתר Startup Nation Central
* 

## הערות שוליים

קטגוריה:יישומונים
תעסוחיל

**תעסוחיל** היא תוכנית המסייעת במציאת תעסוקה לחיילים ולחיילות בשירות סדיר בצה"ל הזקוקים לסיוע כלכלי, במהלך שירותם הצבאי את התוכנית מפעילה "עמותת לאופק". ,  זוהי עמותה חברתית הנתמכת מתרומות ומתקציבי מדינה. העמותה מסייעת לאנשים “להשיג עצמאות באמצעות השכלה ותעסוקה. https://www.laofek.org/

## התוכנית
תעסוחיל היא תוכנית בפריסה ארצית, המלווה חיילים וחיילות המאותרים על ידי הצבא כחיילים בעלי בעיות ת"ש (תנאי שירות) ומסייעת להם למצוא עבודה מתאימה. התוכנית מאפשרת לחיילים אלה הנמצאים בנקודת חולשה להמשיך בשירות משמעותי בצה"ל, בשילוב עם מענה לצרכים האישיים כלכליים שלהם ושל משפחתם.  

תעסוחיל מסייעת במציאת עבודה גם לחיילים שהשתחררו מצה"ל. 

התוכנית משלבת גם מבצעים לחגים, חלוקת חבילות מזון לבתים של חיילים וחיילות נזקקים אלה, בעלי בעיות ת"ש.

## מפעילי התוכנית ותפקידם
התוכנית הוקמה בינואר 2016 על ידי אריה זילברברג שהוא מנכ"ל התוכנית והכוח המניע אותה.

הסיוע והפעילות נעשים רובם ככולם על ידי מתנדבים,  בתעסוחיל יש היום 52 מתנדבים מסורים בפריסה ארצית, גמלאים, שנבחרו בקפידה בעזרת 'תנועת של"מ' מכל רחבי הארץ.. 

המתנדבים מראיינים את החיילים, מתקשרים איתם דרך הטלפון והאינטרנט ומלווים אותם בתקופת המשך שירותם הצבאית ולאחריה. מתנדבים אלה מפגישים בין חיילים המחפשים תעסוקה לבין בעלי עסקים המוכנים להעסיק חיילים בחלקיות משרה בכל רחבי הארץ.

## קישורים חיצוניים

* אתר לאופק - תעסוחיל
* 

## הערות שוליים

קטגוריה:רווחת חיילי צה"ל
יחסי איטליה–אריתריאה

ממוזער|שגרירות איטליה באסמרה
**יחסי איטליה–אריתריאה** הם היחסים הרשמיים בין הרפובליקה האיטלקית למדינת אריתריאה. שתי המדינות חברות באו"ם.

## היסטוריה

איטליה כבשה את שטחי אריתריאה מחבש בסוף המאה התשע-עשרה והקימה שם מושבה איטלקית. תחת השלטון האיטלקי, אריתריאה הייתה עדה להתפתחות משמעותית ופריחה מהיתרונות של הקולוניאליזם. לרוב, אריתראים ואיטלקים חולקים חיבה הדדית חזקה זה לזה, אם כי לפעמים עם חוסר אמון. עם זאת, בסוף מלחמת העולם השנייה ממלכת איטליה עזבה את אריתריאה, שהייתה אז חלק מאתיופיה, ומערכת היחסים ביניהם הסתיימה. עם זאת, איטליה שמרה על השפעה חזקה על הפוליטיקה האריתראית מאז 1948.

אסמרה, בירת אריתריאה, נודעה בעבר כ"רומא הקטנה", והייתה אחד היעדים המפורסמים ביותר עבור ילידי אריתריאה וקולוניאליסטים איטלקים כאחד. בעיר עדיין השתמרו מבנים רבים עם ארכיטקטורה איטלקית.

כאשר אריתריאה קיבלה עצמאות מאתיופיה, איטליה הייתה אחת המדינות הראשונות בעולם שהכירו באריתריאה כמדינה.

כיום, פליטים אריתראים רבים שנמלטו מהבידוד הפוליטי והכלכלי של המדינה נמלטו לאיטליה ורבים מתקבלים היטב על ידי המקומיים האיטלקים; אם כי לא בלי חוסר אמון ועוינות כלל.

## נציגויות דיפלומטיות
* לאיטליה יש שגרירות באסמרה, בירת אריתריאה.
* לאריתריאה יש שגרירות ברומא, בירת איטליה, וקונסוליה בעיר מילאנו.

## קישורים חיצוניים

קטגוריה:ערכים ללא קטגוריות פיזיות - יחסי חוץ
האדי אל-עאמרי

**האדי אל-עאמרי** (בערבית: **هادي العامري**; נולד ב-1 ביולי 1954) הוא פוליטיקאי עיראקי שיעי ויו"ר ומזכיר הארגון "בדר", ארגון שיעי בעיראק. הוא גם עומד בראש הפלג החמוש של הארגון, "חטיבת בדר".

## ביוגרפיה
בצעירותו השתתף האדי אל-עאמרי במאבק החמוש נגד משטר סדאם חוסיין. במהלך מלחמת איראן-עיראק, הוא מצא מקלט באיראן עד לנפילתו של סדאם חוסיין. לאחר מכן השתתף בהקמת ארגון חטיבת בדר, זרוע חמושה של המועצה העליונה למהפכה האסלאמית בעיראק, מפלגה פוליטית שיעית שנלחמה במשטר העיראקי במהלך מלחמת איראן-עיראק בשנים 1980–1988.

עאמרי הכחיש את הטענות לפיהן פיקח על טיסות העוברות במרחב האווירי העיראקי מאיראן לסוריה שהכילו משלוחי נשק כדי לסייע לממשלת סוריה במלחמת האזרחים בסוריה. עם זאת, הוא הכריז על חיבתו לקאסם סולימאני, מפקד כוח קודס, חטיבה של משמרות המהפכה האסלאמית, שלדעתו היה לו חלק חשוב בתמיכה בנשיא סוריה בשאר אל-אסד.

הוא היה מפקד הכוחות העיראקיים במבצע לשחרור ג'ורף אל סאחר במהלך מלחמת האזרחים השנייה בעיראק. כמפקד אל-חשד א-שעבי, הוא היה פעיל בפעולות נגד המדינה האסלאמית. הוא תואר כ"פרו-איראני שהוא אולי החזק ביותר בעיראק", כאחד ממנהיגי אל-חשד א-שעבי, ולעיתים קרובות נפגש עם ברט מקגורק, שליחו של נשיא ארצות הברית דונלד טראמפ עבור הקואליציה הבינלאומית נגד המדינה האסלאמית לעיראק. אל-עאמרי דובר פרסית שוטפת.

ב-2011 הוא ליווה את ראש ממשלת עיראק נורי אל-מאלכי לביקור בבית הלבן בתקופת נשיאותו של ברק אובמה, בתפקידו כשר התחבורה וגם כיריבו של נשיא עיראק לשעבר סדאם חוסיין.

ב-31 בדצמבר 2019, מזכיר המדינה האמריקני מייק פומפאו טען כי אל-עאמרי הנהיג מתקפה על שגרירות ארצות הברית בבגדאד שאירעה ב-31 בדצמבר 2019, יחד עם אבו מהדי אל-מוהנדס וקייס ח'זעלי (מנכ"ל עסאיב אהל אל-חק). לאחר התקיפה בנמל התעופה הבינלאומי בבגדאד ב-3 בינואר 2020, שהביאה למותם של קאסם סולימאני ואבן מהדי אל-מוהנדס, אל-עאמרי נתפס כמועמד להחליף את אל-מוהנדס כמנהיג כוחות אל-חשד א-שעבי, קואליציית מיליציות עיראקיות שנלחמו נגד המדינה האסלאמית.

### בחירות 2021 בעיראק
אל-עאמרי החרים את הבחירות לפרלמנט בעיראק ב-2021 בטענה שהן מפוברקות.

## קישורים חיצוניים

קטגוריה:פוליטיקאים עיראקים
קטגוריה:עיראקים שנולדו ב-1954
יחסי הרפובליקה של קונגו – יוון

**יחסי הרפובליקה של קונגו–יוון** הם היחסים שבין הרפובליקה של קונגו לבין הרפובליקה ההלנית.

## סקירה כללית
ליוון יש קונסוליית כבוד בברזוויל, בירת הרפובליקה של קונגו. ראש הקונסוליה הוא מר ניקוס פריס, איש עסקים מקומי והאזרח היווני היחיד שנותר במדינה. האינטרסים של יוון ברפובליקה של קונגו מיוצגים בשגרירות היוונית בקינשאסה, בירת הרפובליקה הדמוקרטית של קונגו.

## יחסים פוליטיים
היחסים בין שתי המדינות טובים, ושיתוף הפעולה הדו-צדדי והרב-צדדי משביע רצון.

## יחסי תרבות
יוון העניקה מלגות לסטודנטים מהרפובליקה של קונגו על מנת לבצע את לימודיהם באוניברסיטאות יווניות ובבתי ספר צבאיים.

## ראו גם
* יחסי החוץ של הרפובליקה של קונגו
* יחסי הרפובליקה הדמוקרטית של קונגו–יוון

## קישורים חיצוניים

* יחסי הרפובליקה של קונגו – יוון באתר משרד החוץ היווני

קטגוריה:ערכים ללא קטגוריות פיזיות - יחסי חוץ
קונסטנטין וויקולסקו

**קונבטנטין וויקולסקו** (ברומנית: **Constantin Voiculescu**; 23 בפברואר 1890 - 17 בספטמבר 1955) היה מייג'ור גנרל בצבא רומניה במלחמת העולם השנייה, המושל הצבאי של בסרביה בתקופת כיבושה על ידי צבא רומניה והוורמכט, נשפט על מעשיו, נלקחה ממנו דרגתו ונידון למאסר עולם. מת בכלא הרומני.

ב-1 ביולי 1927 הועלה לדרגת לוטננט קולונל. ב-1 בינואר 1934 הועלה לדרגת קולונל. ב-29 באוקטובר 1939 הועלה לדרגת בריגדיר גנרל וכעבור שלוש שנים בדיוק הועלה לדרגת מייג'ור גנרל. מ-23 ביולי 1941 ועד 29 במרץ 1943 היה המושל הצבאי של בסרביה.

ב-12 באוקטובר 1944 נעצר, ב-22 במרץ 1945 שוחרר מהצבא וב-1946 נשפט ונידון למאסר עולם על מעשיו במלחמת העולם השנייה.

וויקולסקו ציווה ב-25 ביולי 1941 על הקמת גטו קישינב. וויקולסקו טען בפני יון אנטונסקו, שהוא לוחם בשחיתות בכל כוחו, אך בעזבו את צ'רנוביץ לקח למזכרת שתי משאיות עמוסות שטיחים פרסיים.

## הערות שוליים

קטגוריה:גנרלים רומנים
קטגוריה:מורשעים בדין ברומניה
קטגוריה:פושעי מלחמה רומנים
קטגוריה:שואת יהודי רומניה
קטגוריה:שואת יהודי ברית המועצות
קטגוריה:אנשי צבא רומנים במלחמת העולם השנייה
קטגוריה:רומנים שנולדו ב-1890
קטגוריה:רומנים שנפטרו ב-1955
פסל (נהר)

**פְּסֶל** (באוקראינית: **Псел**) או **פְּסְיוֹל** (ברוסית: **Псёл**) הוא נהר הזורם ברוסיה ובאוקראינה, אחד מיובליו העיקריים של הדנייפר.
## גאוגרפיה
אורכו של הנהר הוא 717 קילומטרים, ואגן הניקוז שלו הוא כ-22,800 קמ"ר.

הגדה הימנית של הנהר גבוהה ותלולה, בניגוד לגדה השמאלית הנמוכה. הנהר מתחיל לקפוא מדצמבר עד סוף פברואר, ומפשיר בתחילת אפריל.

הערים המרכזיות ששוכנות לגדותיו הן סומי והדיאץ'.

אוכלוסיית בעלי החיים על גדות הנהר כוללת ארנבות, שועלים, צבאים, חזירי בר ובונים. בנהר ישנם כ-50 מיני דגים, ובנוסף ישנו מגוון גדול של ציפורים, כמו ברווזי בר, אנפה אפורה, ועוד. לאורך גדות הנהר ישנם יערות, בעיקר של עצים נשירים. ישנם גם עצי מחט באזורים החוליים של הגדה, ולעיתים כרי דשא.

## קישורים חיצוניים

## הערות שוליים

קטגוריה:אוקראינה: נהרות ונחלים
קטגוריה:רוסיה: נהרות
קטגוריה:יובלי הדנייפר
ג'וזפינה בוצאקי

**ג'וּזֶפּינָה בּוֹצאקי** (באיטלקית: **Giuseppina Bozzacchi**; 23 בנובמבר 1853 – 23 בנובמבר 1870) הייתה רקדנית איטלקייה. נודעה ביצירת תפקיד **סוונהילדה** בבלט "קופליה" של ליאו דליב בגיל 16, כשרקדה בבלט האופרה של פריז.

## ביוגרפיה
בוצאקי, ילידת מילאנו, עברה לפריז ללמוד אצל מאדאם דומיניק. הכוריאוגרף ארתור סן-לאון ומנהל האקדמיה המלכותית למוזיקה אמיל פרין חיפשו באותה עת סוונהילדה מתאימה, לאחר שהסכימו ביניהם, שהבלרינות שהובאו בחשבון קודם לכן -
לאונטין בוגראן ואנג'לינה פיורטי - אינן מתאימות לתפקיד, ואילו אדל גראנצוב, הבלרינה החביבה על סן-לאון, החלה ללמוד את התפקיד ב-1868 אך חלתה מאוד. בשנת 1869 אף פנו אל המלחין ליאו דליב בבקשה לחפש סוונהילדה מתאימה במסעו לאיטליה, אך הוא חזר בידיים ריקות. בינתיים, סן-לאון ופרין גילו את בוצאקי בת ה-16.

היא יצרה את תפקיד סוונהילדה ב-25 במאי 1870, בנוכחות הקיסר נפוליאון השלישי, וחזרה על הצלחתה זו בשבועות הבאים. ביולי פרץ סכסוך בינלאומי בין צרפת לבין פרוסיה על היורש לכתר הספרדי, וב-19 ביולי הכריזה צרפת מלחמה. בוצאקי רקדה את סוונהילדה בפעם ה-18 והאחרונה ב-31 באוגוסט. האופרה הפסיקה לשלם משכורות, ובוצאקי, שנחלשה מתת-תזונה, חלתה. היא נדבקה באבעבועות שחורות ובקדחת, ומתה בבוקר יום הולדתה ה-17. היא נקברה במונמארטר שבפריז.

## קישורים חיצוניים

* 
*  (originally at ; now archived)


## קישורים חיצוניים

## הערות שוליים

קטגוריה:רקדניות בלט
קטגוריה:רקדניות איטלקיות
קטגוריה:רקדני בלט איטלקים
קטגוריה:רקדנים איטלקים
קטגוריה:ילידות 1853
קטגוריה:איטלקים שנולדו ב-1853
קטגוריה:נפטרים ב-1870
קטגוריה:נפטרות ב-1870
סולה (נהר באוקראינה)

ממוזער|שמאל|אגן הנהר
**סולה** (באוקראינית: **Сула́**) הוא נהר באוקראינה, אחד מיובליו העיקריים של הדנייפר.

אורכו של הנהר הוא 363 קילומטרים, ואגן הניקוז שלו הוא כ-19,600 קמ"ר. רוחבו נע בין 10 ל-75 מטרים, בטרם הוא נשפך לנהר הדנייפר.

מקורו של הנהר הוא במורדות הדרום-מערביים של רמת רוסיה התיכונה, ומשם הוא ממשיך לשפלת הדנייפר. בסופו הוא זורם למאגר קרמנצ'וג.

הערים המרכזיות ששוכנות לגדותיו הן לובני, לוחביציה ורוֹמְנֶי.

אורז'יצה היא בין היובלים העיקריים של סולה.
## קישורים חיצוניים

## הערות שוליים

קטגוריה:אוקראינה: נהרות ונחלים
קטגוריה:יובלי הדנייפר
פרס המוזיקה של MTV אירופה למופע האמריקאי הטוב ביותר

**[[פרסי המוזיקה של MTV אירופה]] למופע האמריקאי הטוב ביותר** (באנגלית: **MTV Europe Music Award for Best US Act**) הוא פרס המוענק מאז 2012. שיאנית הזכיות והמועמדויות בקטגוריה זו היא טיילור סוויפט עם 3 זכיות ו-6 מועמדויות.

## זוכים ומועמדים
הזוכים רשומים ראשונים **בהדגשה**.

## שיאני זכיות ומועמדויות
### זכיות
* **3 זכיות:** טיילור סוויפט
* **2 זכיות:** פיפת' הרמוני

### מועמדויות
* **7 מועמדויות:** טיילור סוויפט
* **4 מועמדויות:** אריאנה גרנדה
* **3 מועמדויות:** ביונסה, ליל נאז X, דוג'ה קאט
* **2 מועמדויות:** מיילי סיירוס, ברונו מארס, פיפת' הרמוני, קנדריק לאמאר, קארדי בי, בילי אייליש,, ליזו, ניקי מינאז', אוליביה רודריגו

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פרסי מוזיקה אמריקאיים
מופע, ארצות הברית
שמואל לייב בריל

**שמואל לייב בריל** (בהונגרית: **Brill Sámuel Lőb**; פשט, 24 בספטמבר 1814 – פשט, 8 באפריל 1897) היה הרב של העיר פשט.

## ביוגרפיה
### אביו
בריל היה בנו של הרב  (1778–1853) שפעל בפֶּשט במחצית הראשונה של המאה ה-19. חיבורו המרכזי היה "הדרת קודש", שמסביר כמה ממסכתות המשנה, כולל תרגום לגרמנית. בתקופה מסוימת היה המנהיג הרוחני של הקהילה היהודית של פשט.

### לימודי שמואל לייב
אביו דאג שבנוסף לתלמוד ולמדעי העברית, ילמד בנו של הרב הנאור עזריאל בריל גם מדעי חול ולפני ששלח אותו לישיבה, דאג שילמד ויעבור מבחנים ב-6 כיתות בבית הספר התיכון הלותרני בטרם שלח אותו לישיבה. בישיבה בעיר אייזנשטט (אז בממלכת הונגריה היום באוסטריה) הוא היה תלמידו המועדף של הרב משה פרלס. בגיל 19 הפך לתלמידו של החתם סופר בברטיסלבה, שם בלט בידיעותיו הרבות, אך נרתעו מלראות שהוא עוסק גם במדעי חול. לאחר מכן התחנך 4 שנים עם משפחת פפנהיים המפורסמת דאז בברטיסלבה, שבמהלכן עסק בשקידה רבה בספרות העברית, הלטינית והיוונית. לאחר מכן עבר לפראג הוא שיכלל את הידע התלמודי שלו לצדו של הרב שמואל קאודרס ולמד מדעי הרוח באוניברסיטה.

### פעילותו כרב
לאחר שסיים את לימודיו, סייע לאביו הזקן בתפקידו כרב, לאחר מותו ב-1853 הפך ליורשו בתפקיד ושבשנת 1874 מונה גם לנשיא הרבנות של קהילת פשט. מטעם הממשלה ההונגרית השתתף בעבודת הוועדה להכנת הקמת בית המדרש לרבנים בבודפשט ב-1864 והרצה במשך עשור תלמוד בבית המדרש שנפתח ב-1877. בשנים 1868–1869 בקונגרס של יהודי הונגריה (הקרע ביהדות הונגריה), הוא הפעיל את כל יוקרתו למען הקידמה המודרנית בחיי היהדות בהונגריה. הוא היה סמכות מוכרת בתחום מדעי המקרא והתלמוד ופתר שאלות הילכתיות רבות ומורכבות לרוב שעלו בפניו כרב הקהילה הגדולה בהונגריה, בידע הילכתי מעמיק ובשיקול דעת. זה אובדן נצחי למדע היהדות שהוא נמנע בכוונה מפרסום יצירותיו הכתובות וכתוצאה מכך כל פסיקותיו ההילכתיות במהלך כמעט 50 שנות פעילותו אינן מתועדות. הייתה לו הופעה מכובדת שזכתה לכבוד רב. הוא היה הומניסט חד רואי שצייר לעיתים קרובות דמויות שלמות בהערה מלאת דמיון. אף על פי שחי במצב כלכלי דחוק, עדיין רכש ספרייה יוקרתית מלאה ביצירות נדירות, שזכתה לאחר מותו למקום בספריית בית המדרש לרבנים בבודפשט. הוא נפטר באותו בית ברחוב קיראי שבו נולד 82 שנים קודם לכן. הביוגרפיה שלו נכתבה על ידי הרב ההיסטוריון לאיוש בלאו.

## לקריאה נוספת
* לקסיקון יהודי הונגרי. 1929. עורך פטר אויווארי. שמואל לייב בריל
## קישורים חיצוניים

* 

קטגוריה:רבנים הונגרים
קטגוריה:תלמידי החתם סופר
קטגוריה:חוקרי תלמוד
קטגוריה:סגל בית המדרש לרבנים בבודפשט
קטגוריה:רבנים נאולוגים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1814
קטגוריה:הונגרים שנפטרו ב-1897
יחסי מרוקו–קולומביה

**יחסי מרוקו–קולומביה** הם היחסים הבילטרליים בין ממלכת מרוקו לרפובליקת קולומביה. קולומביה רואה חשיבות רבה במרוקו כשותפה אסטרטגית ושער ליבשת אפריקה והעולם הערבי. הדבר בא לידי ביטוי בדינמיות של היחסים הבילטרליים ובמחויבות הפוליטית הגלומה בהחלטה להעלות את רמת הייצוג הדיפלומטי של קולומביה ברבאט, בירת מרוקו.

## היסטוריה
גם קולומביה וגם מרוקו היו בעבר חלק מהאימפריה הספרדית עד לעצמאותן ב-1810 וב-1956 בהתאמה. לאחר כינון היחסים הדיפלומטיים בין שתי המדינות ב-1 בינואר 1979, קולומביה כוננה יחסים דיפלומטיים עם רפובליקת סהרה הערבית הדמוקרטית (משטר בעל הכרה מוגבל שתוסע ריבונות על אזור סהרה המערבית שנכבש על ידי מרוקו ב-1975) אך ניתקה את היחסים הדיפלומטיים וההכרה בה בשנת 2000. מאז, נוצרה התפתחות ידידותית ביחסים בין קולומביה ומרוקו. הקשר בין שתי המדינות התחזק עוד יותר בזכות הקמת פורומים פוליטיים בינלאומיים כמו פורום מרוקו-אמריקה הלטינית.

ב-6 באפריל 2021, מרוקו וקולומביה חתמו על ארבעה הסכמים, כולל הסכם חשוב הקשור לביטול אשרת השהות הקצרה לאזרחים מרוקאים וקולומביאנים המחזיקים בדרכון רגיל, ומטרתו לפטור את אזרחי שתי המדינות המחזיקים באשרה רגילה, דרכון ודרכון דיפלומטי, מדרישות הוויזה לשהייה קצרה (90 יום). הסכמים אלו נחתמו בין שר החוץ של מרוקו, נאסר בוריטה, ושרת החוץ הקולומביאנית קלאודיה בלום.

ב-28 באוקטובר 2021, סגנית נשיא קולומביה, מרתה לוסיה רמירס ביקרה ברבאט, ונפגשה בעיר עם בוריטה, והכריזה כי קולומביה מכירה בריבונותה של מרוקו על סהרה המערבית (עם זאת, בפועל קולומביה לא ביצעה הכרה זו באופן רשמי). עוד הודיעה רמירס כי קולומביה תומכת במרוקו בעימותים בסהרה המערבית מאז נובמבר 2020, וכי מדינתה תרחיב את תחום השיפוט של שגרירותה במרוקו.

בשנים האחרונות עמדתה של קולומביה כלפי סוגיית הסהרה המערבית עברה שינויים. לאחר כניסתו לתפקיד של הנשיא גוסטבו פטרו באוגוסט 2022, שינתה ממשלת קולומביה את עמדתה וחידשה את היחסים הדיפלומטיים עם רפובליקת סהרה הערבית הדמוקרטית (SADR), המייצגת את חזית פוליסריו. באוקטובר 2023 הגיש שגריר ה-SADR את כתב האמנתו לנשיא פטרו, ובכך הביעה קולומביה תמיכה בזכות ההגדרה העצמית של העם הסהראווי.

עם זאת, בנובמבר 2023, הסנאט הקולומביאני אימץ החלטה רשמית הדוחה את עמדת הממשלה ותומכת בשלמותה הטריטוריאלית של מרוקו, לרבות על סהרה המערבית.

נכון ל-2025, קולומביה מקיימת יחסים דיפלומטיים הן עם מרוקו והן עם חזית פוליסריו, ללא עמדה חד-משמעית בנוגע למעמד הסהרה המערבית.

## נציגויות דיפלומטיות
* למרוקו יש שגרירות בבוגוטה, בירת קולומביה.
* לקולומביה יש שגרירות ברבאט, בירת מרוקו.

## ראו גם
* יחסי ישראל–קולומביה
* יחסי ישראל–מרוקו

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גארי קוניל

**גארי קוניל** (נולד ב-26 בפברואר 1966) הוא סופר ופוליטיקאי מהאיטי, שכיהן כראש הממשלה בין 18 באוקטובר 2011 ל-16 במאי 2012.

## ביוגרפיה
קוניל נולד בשנת 1966 למארי וסרז', שר הספורט והנוער בממשלתו של פרנסואה דובליה. יש לו 3 אחים, והוא השני במשפחתו.

הוא למד במכללה בפורט-או-פרנס, בירת האיטי, בפקולטה לרפואה של אוניברסיטת האיטי ובאוניברסיטת קרוליינה הצפונית בצ'אפל היל בזכות תוכנית פולברייט.

בין יולי 1994 ליוני 1998 הוא פיתח מערכת רפואית שסיפקה שירותי בריאות בסיסיים לאזורים עניים בהאיטי. לאחר מכן עבד כיועץ בבית החולים אלברט שוויצר. באוקטובר 1999 החל לשמש כאחראי פרויקט בקרן האוכלוסין של האו"ם בהאיטי, ובאפריל 2001 החל לשמש כאחראי תוכנית, עד אוקטובר 2002.

בין השנים 2000–2004 הוא עבד כמנחה של תוכנית רדיו בנושא רבייה.

עד שנת 2011 הוא עבד במספר תפקידים באו"ם.

עד סוף אוגוסט 2011, היו שמועות שקוניל יהיה ראש הממשלה. ב-5 בספטמבר באותה השנה הוא קיבל את המשרה מהנשיא מישל מרטלי. הוא היה המועמד השלישי לנשיאות לאחר התפטרות ז'אן מקס בלריב, לאחר שהשניים הקודמים לא אושרו על ידי הפרלמנט. בפרלמנט נידונה השאלה האם הוא עומד בחוק הקובע שיש לגור 5 שנים רצופות בהאיטי לפני קבלת משרת ראש הממשלה, משום שהוא לא התגורר בהאיטי עקב עבודתו באו"ם. מרטלי טען בתוקף שהוא עומד בחוק משום שהוא התגורר במדינה אחרת בגלל עבודתו עבור האיטי וכן שילם מיסים לאו"ם בעבור האיטי.

תהליך הבדיקה והאשרור של בחירתו החל ב-8 בספטמבר. ב-16 בספטמבר הצביעו פה אחד חברי לשכת הצירים בעד מינויו, וב-5 באוקטובר אושר מינויו גם על ידי הפרלמנט. הוא מונה באופן רשמי ב-18 באוקטובר, וכך היה לראש הממשלה הצעיר ביותר. בזמן כהונתו כראש ממשלה, כיהן גם כשר החוץ.

קוניל התפטר ב-24 בפברואר 2012, בעקבות אובדן אמון שריו בו. הוא נשאר ראש ממשלה עד למינוי מחליפו לורן למות, לפי סעיף 165 לחוקה. בממשלתו של לורן למות הוא נשאר כשר החוץ.

## קישורים חיצוניים

## הערות שוליים

קטגוריה:ראשי ממשלת האיטי
קטגוריה:בוגרי אוניברסיטת האיטי
קטגוריה:בוגרי אוניברסיטת קרוליינה הצפונית בצ'אפל היל
קטגוריה:האומות המאוחדות: אישים
קטגוריה:סופרים
קטגוריה:האיטים שנולדו ב-1966
נג'קקנייש

**נג'קקנייש** (בהונגרית: **Nagykökényes**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בנג'קקנייש מספר התושבים נמצא בירידה. כך, בשנת 1990 חיו בכפר 656 תושבים ובשנת 2021 רק 577 תושבים.

האזור מיושב לסירוגין מתחילת המאה ה-12 עד ימינו.

## יהודי נג'קקנייש
יהודים חיו בנג'קקנייש במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
Security.txt

ממוזער|300x300 פיקסלים|קובץ security.txt לדוגמה
קובץ **security.txt** הוא תקן למדיניות אבטחת מידע של אתרי אינטרנט, שנועד לאפשר לחוקרי אבטחה לדווח בקלות על פרצות אבטחה. התקן קובע את קיומו של קובץ טקסט, בשם "security.txt" ב-URI שקידומתו, שיכיל פרטי התקשרות לצורכי דיווח.

קובץ ה-Security.txt דומה בתחבירו ל-robots.txt אך מיועד לקריאה על ידי בני אדם המעוניינים ליצור קשר עם הבעלים של אתר אינטרנט בנוגע לבעיות אבטחה, לצורך דיווח עליהן.

קובצי security.txt אומצו על ידי חברות טכנולוגיה גדולות, שלעיתים אף מפעילות תוכניות Bug bounty, שבמסגרתן הן מתגמלות כספית את המדווחים.

## היסטוריה
ב, שהוגשה לראשונה על ידי אדווין פודיל בספטמבר 2017, הופיעה ההנחיה לאפשר יצירת קשר עם בעלי האתר ומפעיליו.

בשנת 2019,  (CISA) פרסמה טיוטת הנחיה תפעולית מחייבת המחייבת את כל הסוכנויות הפדרליות לפרסם קובץ security.txt בתוך 180 יום.

ה-IESG פרסם בדצמבר 2019 קריאה אחרונה להטמעת security.txt, שהסתיימה בינואר 2020.

באפריל 2022, Security.txt הוסדר רשמית כ-

## ראו גם
* robots.txt

## קישורים חיצוניים
* 
* העמוד הרשמי באתר IETF של  : התקן קובץ לעזרה בדיווח על פריצות אבטחה
*קובץ Security.txt לדוגמה, של גוגל

## הערות שוליים

קטגוריה:אבטחת מחשבים
קטגוריה:World Wide Web
הבנק המרכזי של אפגניסטן

**הבנק המרכזי של אפגניסטן** (בפשטו: **د افغانستان بانک**; באנגלית: **Da Afghanistan Bank**; ר"ת: **DAB**) הוא הסמכות המוניטרית העליונה והבנק המרכזי של אפגניסטן, המסדיר את כל פעילות הבנקאות והכספים באפגניסטן.

הבנק, שהוקם במהלך שנת 1939, נמצא בבעלות מלאה של ממשלת אפגניסטן. במהלך חודש מאי 2020, השיק הבנק קמפיין לקידום השימוש במטבע הרשמי של אפגניסטן במקום ריאל איראני במחוזות המערביים של אפגניסטן.

נכון לשנת 2021, הבנק מפעיל 46 סניפים ברחבי אפגניסטן, מתוכם חמישה נמצאים בקאבול, שם גם ממוקם מטה הבנק.

בעקבות השתלטות הטליבאן על אפגניסטן במהלך חודש אוגוסט 2021, לא ברור מצב הבנק החל ממועד זה.

## תפקיד הבנק
תפקידין של הבנק של אפגניסטן הם:
* גיבוש, עיצוב, והוצאה לפועל של המדיניות המוניטרית של אפגניסטן.
* ניהול עתודות המט"ח הרשמיות של אפגניסטן.
* הנפקת שטרות ומטבעות אפגניים.
* מתן שירותי בנקאות וייעוץ לממשלת אפגניסטן.
* מתן רישיון, רגולציה ופיקוח על בנקים, סוחרי מט"ח, נותני שירותי כסף, מפעילי מערכות תשלומים, נותני שירותי ניירות ערך, ומפעילי מערכות העברת ניירות ערך.
* הקמה, תחזוק וקידום מערכות תקינות ויעילות לתשלומים, להעברות ניירות ערך שהונפקו על ידי המדינה, ולסליקת עסקאות תשלומים ועסקאות בניירות ערך.
* בחינה ואישור בקשות של בנקים זרים המעוניינים לפעול באפגניסטן.

## ראו גם
* אפגני (מטבע)

## קישורים חיצוניים

* 

* ערוץ יוטיוב רשמי של הבנק
* חשבון טוויטר רשמי של הבנק

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בנקים מרכזיים
קטגוריה:אפגניסטן: כלכלה
גבעות גברו

**גבעות גברו** (באנגלית: **Gabbro Hills**) הם קבוצה של רכסי הרים מבותרים וטרשיים ושל גבעות חוף, המהווים חלק מהרי המלכה מוד, והגובלות במדף הקרח רוס באזור חוף דופק של שטח חסות רוס, שבאנטארקטיקה.

הגבעות ממוקמות בין קרחון בארט לבין קרחון גואו.

אורך רכס הגבעות (מצפון לדרום) 22.2 קילומטרים והן משתרעות לכיון דרום עד למעבר רואופברייק הסמוך להר לאנו.

שיא גובה רכס הגבעות מתנשא לגובה של 1,500 מטרים מעל פני הים.

## היסטוריה
### מקור השם

שמן של הגבעות ניתן להם על ידי משלחת הסקר הגאולוגי האנטארקטי של ניו זילנד (New Zealand Geological Survey Antarctic Expedition), אשר חקרה את אנטארקטיקה בין השנים 1963 – 1964.

השם ניתן לגבעות בשל השכיחות של גברו, סלע יסוד פלוטוני גס גביש דל בסיליקה ועשיר בברזל ובמגנזיום, באזור.

## לקריאה נוספת

• Paulsen, Timothy & Encarnación, John & Grunow, Anne. (2004), **[https://www.researchgate.net/figure/Simplified-map-showing-the-geology-of-the-Shackleton-Glacier-area-modified-from-Mirsky_fig7_249547313 Structure and timing of transpressional deformation in the Shackleton Glacier area, Ross Orogen, Antarctica]**, Journal of The Geological Society - J GEOL SOC. 161. 1027-1038. 10.1144/0016-764903-040. 

• Edmund Stump, **[https://books.google.co.il/books?id=tS-GueGKj68C&pg=PA214&lpg=PA214&dq=%22Gabbro+Hills%22&source=bl&ots=5dExbD7ZCJ&sig=ACfU3U3xUoYAjauCW6xjIlubQwRY7rFGgQ&hl=en&sa=X&ved=2ahUKEwiHsuqUmIf0AhXJN8AKHVQrCesQ6AF6BAgSEAM#v=onepage&q=%22Gabbro%20Hills%22&f=false The Ross Orogen of the Transantarctic Mountains]**, PP 150, 172, 214

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA188&dq=%22Gabbro+Hills%22&hl=en&sa=X&ved=2ahUKEwiO88SVmYf0AhVFoVwKHdxYAocQ6AF6BAgCEAI#v=onepage&q=%22Gabbro%20Hills%22&f=false The Transantarctic Mountains: Rocks, Ice, Meteorites and Water]**, P 188

## קישורים חיצוניים
* גבעות גברו באתר הגאזט האנטארקטי של ממשלת ניו זילנד
* גבעות גברו באתר הגאזט האנטארקטי המשווה SCAR של ממשלת אוסטרליה

## הערות שוליים

גברו
גברו
חורול (נהר)

ממוזער|שמאל|אגן הנהר
**חורול** (באוקראינית: **Хорол**) הוא נהר באוקראינה, אחד מיובליו העיקריים של הפְּסֶל.
## גאוגרפיה
אורכו של הנהר 308 קילומטרים, ושטח אגן הניקוז שלו הוא כ-3,870 קמ"ר. רוחבו נע בין 10 ל-60 מטרים, בטרם הוא נשפך לנהר הפסל.

הנהר קופא בסוף נובמבר – תחילת דצמבר, ומפשיר במרץ.

הערים המרכזיות ששוכנות לגדותיו הן חורול, מירהורוד וליפובה דולינה.

בעמק הנהר נמצא יישוב מתקופת הברונזה וכן יישובים סלביים מוקדמים ושטחי הקבורה.

## קישורים חיצוניים

## הערות שוליים

קטגוריה:אוקראינה: נהרות ונחלים
קטגוריה:יובלי הדנייפר
Blue (אלבום של ג'ונאס בלו)

***Blue*** הוא אלבום הבכורה של הדי ג'יי הבריטי, ג'ונאס בלו, שיצא, על ידי פוזיטיביה רקורדס  ווירג'ין EMI רקורדס, ב-9 בנובמבר 2018.

## רקע
האלבום מורכב מרוב הסינגלים הקודמים של Blue, כולל "Rise" עם הצמד האמריקאי, ג'ק & ג'ק , "Polaroid" עם המוזיקאי האנגלי, ליאם פיין, והזמרת הקנדית לנון סטלה, ו-"Fast Car" עם דקוטה, לצד שבעה שירים מקוריים חדשים כמו "Wherever You Go" ו-"Come Through". באלבום, הוא שיתף פעולה עם הזמרת-יוצרת הקנדית-קולומביאנית, ג'סי רייז, זמר הפופ האמריקאי, ג'ו ג'ונאס, הזמרת הסקוטית, נינה נסביט, הפזמונאית האנגלית צ'לסי גריימס, הזמרת הארגנטינאית, טיני, והזמרת האלבנית, ארה איסטרפי.

## ביקורת
מייק ואס, מ-Idolator, תיאר את האלבום כ-"אוסף הלהיטים הגדולים ביותר".

## רשימת שירים

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2018
קטגוריה:אלבומים באנגלית
מייק קרי

**מייקל ט. ו. קרי** (באנגלית: **Michael T. W. Carey**; נולד ב-13 במרץ 1971) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-15 של מדינת אוהיו, מאז נובמבר 2021. קרי, חבר המפלגה הרפובליקנית, נבחר לראשונה אל הקונגרס האמריקאי בבחירות מיוחדות שנערכו בעקבות התפטרותו של סטיב סטייברז. המחוז כולל את החלקים הדרומיים של בירת אוהיו, קולומבוס, וכן קהילות ממערב ומדרום לעיר.

## ביוגרפיה
קרי גדל בכפר סבינה (Sabina) שבמחוז קלינטון באוהיו. לאחר שלמד בבית הספר התיכון איסט קלינטון, הוא קיבל תואר אקדמי מסוג "Associate of Arts" בכלכלה מהמכון הצבאי מריון ולאחר מכן תואר ראשון בהיסטוריה מאוניברסיטת המדינה של אוהיו.

בשנים 1989–1999 שירת קרי במשמר הלאומי של צבא ארצות הברית. כסטודנט בקולג' עבד כעוזר של מרל גרייס קרנס, חברת הסנאט המדינתי של אוהיו. לאחר מכן עבד כסגן נשיא לענייני ממשל ב-"American Consolidated Natural Resources", חברת פחם אמריקאית. בעבר הוסיף להיות יושב ראש מועצת המנהלים של איגוד הפחם באוהיו. במהלך הבחירות לנשיאות ארצות הברית 2004 ובאלו שאחריהן, פיתח קרי תעמולה שלילית נגד מועמדי המפלגה הדמוקרטית ג'ון קרי וברק אובמה.

בשנת 2021 קרי היה מועמד המפלגה הרפובליקנית בבחירות המיוחדות אל בית הנבחרים של ארצות הברית שנערכו במחוז הקונגרס ה-15 של אוהיו. במהלך מסע הבחירות שלו, קרי זכה לתמיכה מצד נשיא ארצות הברית לשעבר דונלד טראמפ וסגנו מייק פנס. קרי הוא חבר קרוב של קורי לבנדובסקי, מנהל מטה הבחירות של טראמפ במהלך הבחירות לנשיאות ארצות הברית 2016. לפי דיווחים שונים, לבנדובסקי סייע לקרי בהבטחת תמיכתו של טראמפ. קרי מיקד את מסע הבחירות שלו סביב תמיכתו של טראמפ.

בבחירות המקדימות קיבל קרי את מרב התרומות הכספיות מבין 11 המתמודדים בפריימריז, כולל מתורמים מחוץ לאוהיו ואישים בתעשיות הפחם והכרייה. המירוץ תואר על ידי פרשנים פוליטיים ועיתונאים כמבחן להשפעתו של טראמפ על הפוליטיקה הרפובליקנית. קרי ניצח בבחירות המיוחדות ב-2 בנובמבר, והושבע לתפקידו כיומיים לאחר מכן.

## קישורים חיצוניים

* 

* 

## הערות שוליים

קטגוריה:אמריקאים ילידי אוהיו
קטגוריה:בוגרי אוניברסיטת המדינה של אוהיו
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:שדלנים אמריקאים
קטגוריה:אמריקאים שנולדו ב-1971
השמלה החדשה שלי

**השמלה החדשה שלי** הוא סינגל שהוקלט על ידי הזמר-יוצר הישראלי רן דנקר. השיר יצא לאור בהוצאת חברת התקליטים NMC, ב-18 באוקטובר 2021, כסינגל עתידי מתוך אלבום האולפן השני שלו. הוא נכתב על ידי נועה גולנדסקי ומאי ספדיה, שגם הלחינה את השיר לצד דנקר, אליה רוסיליו ואורן עמנואל.

## רקע
השיר נכתב והופק כשנתיים לפני צאתו. דנקר החליט לדחות את מועד פרסומו עם פרוץ מגפת הקורונה בישראל, שכן האפילה על תעשיית המוזיקה במדינה. שבעה חודשים אחרי יציאת השיר "כואב אבל מתוק", דנקר הוציא לאור את הסינגל "בית משוגעים", גם הוא מתוך אלבום עתידי שלו, אותו כתב והלחין יחד עם המוזיקאים ג'ורדי ורון ביטון במהלך מפגש שערכו באולפן ההקלטות של ג'ורדי בחיפה. "השמלה החדשה שלי" פורסם כחצי שנה אחר כך.

## תוכן השיר
דנקר הוא ביסקסואל מוצהר. בשירו הוא שובר את הנורמות החברתיות המכתיבות את מוטיב הגבריות אצל זכרים, באמצעות לבישת פריט (שמלה), המזוהה עם המין הנשי. הוא מאדיר את הפלורליזם, חירות המחשבה וחופש הביטוי. מילות השיר בעלות סממנים פרו-להט"בים ("היא (השמלה) ישבה יותר מדי שנים בתוך ארון סגור" – משמעות נסתרת ליציאה מהארון).

## וידאו קליפ
הווידאו קליפ הרשמי של השיר הועלה לערוץ היוטיוב של דנקר ביום צאת הסינגל. הקליפ בוים על ידי עומר טובי וצולם בתיאטרון ירושלים. בחלקו הראשון של הקליפ דנקר רוקד ושר ברחבי ברחבי האולם ובמדרגות האדומות של התיטרון כשהוא לבוש טוקסידו שחור ולקראת סוף הקליפ עובר ללבוש שמלת טוקסידו גרנדיוזית וחגיגית שעוצבה ונתפרה על ידי המעצבת נינה דבש בהשראת השמלה של בילי פורטר בטקס פרסי אוסקר ה-91 שהתקיים בפברואר 2019. מספר הצפיות לקליפ עומד על מעל ל-6 מיליון (נכון למרץ 2023).

## מיקומי שיא

## קישורים חיצוניים

* 
* 

## הערות שוליים

קטגוריה:שירי רן דנקר
קטגוריה:שירים בעברית
קטגוריה:שירים שנכתבו על ידי מאי ספדיה
קטגוריה:שירים על ביגוד ואופנה
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת NMC יונייטד אנטרטיינמנט
צ'ופ

**צ'ופ** (בהונגרית: **Csap**; באוקראינית: **Чоп**; ביידיש: **טשאָפּ**) היא עיר בזקרפטיה שבאוקראינה. עד לשואה הייתה בה קהילה יהודית.

צ'ופ מיושבת מאז המאה ה-13, והיא הוזכרה לראשונה בשנת 1281. העיר הקרובה היא זאהון וביניהן מפריד נהר.

העיירה הייתה חלק מהונגריה עד שנת 1920 אז נחתם חוזה טריאנון והעיירה הועברה לשליטת צ'כוסלובקיה. מכיוון שבצ'ופ היה צומת רכבות אסטרטגי, במלחמת העולם השנייה בשלהי 1944, התרחש בצ'ופ קרב בן חודש ימים בין כוחות גרמנים לסובייטיים וב-23 בנובמבר 1944, כבש הצבא האדום את הכפר, אך זה היה מאוחר מידי בשביל יהודי העיר שכבר גורשו משם.

## יהודי צ'ופ
ממוזער|שמאל|עגלת חברה קדישא בעיירה צ'ופ. בעגלה זו נשאו יהודי הקהילה את מתיהם לקבורה
היהודים הראשונים התיישבו כנראה בצ'ופ במחצית הראשונה של המאה ה-19. בשנת 1880 מנתה האוכלוסייה היהודית 133 מתוך 1,178 (11% מכלל האוכלוסייה). המשפחות היהודיות של צ'ופ היו חקלאים וחלקם היו שותפים בארגוני הנוער הציוניים. בכפר הייתה חברה קדישא.

בשנת 1941 רבים מיהודי צ'ופ גויסו לגדודי העבודה ההונגריים לעבודות כפייה או שירות בחזית המזרחית, שם רובם מתו.

באפריל 1944 הועברו יהודי צ'ופ בכוח לגטו באוז'הורוד ולאחר מכן גורשו לאושוויץ באמצע מאי 1944.

בדף הקהילה של יהודי העיר שנכתב במפקד הקהילות הונגריה בשנת 1944 נכתב כי הקהילה היא אורתודוקסית, 332 חברים ורב הקהילה הוא הרמן לייבוביץ'.

## לקריאה נוספת
* צ'אפ (טשאפ), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 346-347. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* סיפור הקהילה היהודית בצ'ופ

## הערות שוליים

קטגוריה:מחוז זקרפטיה: ערים
קטגוריה:קהילות יהודיות שהושמדו בשואה
פסגת הפחד (סרט, 1962)

**פסגת הפחד** (באנגלית: **Cape Fear**) הוא סרט מותחן פסיכולוגי משנת 1962 בבימויו של ג'. לי תומפסון, עם גרגורי פק, רוברט מיצ'ם, מרטין בלסם וטלי סוואלס בתפקידים הראשיים.

התסריט מבוסס על הרומן "The Executioners" של ג'ון מקדונלד משנת 1957.

ב-1991 הופק רימייק בבימויו של מרטין סקורסזה ובו השתתפו פק, מיצ'ם ובלסם בתפקידים אחרים.

העלילה היא על עורך דין המאויים על ידי אסיר משוחרר המאשים אותו בכליאתו.

שם הספר והסרט נובע מנהר "פסגת הפחד" (Cape Fear River) שבו מתרחש העימות הסופי בין המאיים והמאויים.

ב-2001 נבחר הסרט במקום ה-61 ברשימת מאה שנים... מאה מותחנים  בסדרת 100 שנים... של מכון הסרטים האמריקאי.

ב-2003 נבחרה הדמות "מקס קיידי" במקום ה-28 ברשימת הנבלים ברשימת מאה שנים... מאה גיבורים ונבלים בסדרת 100 שנים... של מכון הסרטים האמריקאי.

## תקציר עלילה
מקס קיידי (רוברט מיצ'ם) משתחרר לאחר מאסר של שמונה שנים באשמת אונס. העד המרכזי במשפטו היה השופט סם בודן (גרגורי פק) שתפס אותו בעת המעשה. כעת רוצה קיידי לנקום בבודן ובמשפחתו על הנזק שגרם לו.

הוא נפגש לראשונה עם בודן בבית המשפט ומזכיר לו את הפרשה ומתחיל לעקב אחריו ואחרי אשתו פגי (פולי ברגן) ובתו ננסי (לורי מרטין) בת ה-12. סם מבקש מידידו קצין המשטרה מארק דאטון (מרטין בלסם) לעצור אותו אבל עורך דינו דייב גראפטון (ג'ק קרושן), מצליח לשחרר אותו ועוד מאיים בתביעה על מעצר אדם שלא עבר כל עבירה.

בשלב מסוים מתכונן סם לירות בקיידי אבל פגי עוצרת אותו ברגע האחרון. סם מציע לקיידי 20,000 דולר בתנאי שייסתלק מהעיר אבל קיידי מסרב באמרו כי משימתו להרוס את סם ומשפחתו לאט לאט כמו שנעשה לו.

סם שוכר חוקר פרטי בשם צ'רלי סיברס (טלי סוואלס) שיעקב אחרי קיידי. הוא עוקב אחריו כשהוא מזמין לחדר במלון נערת ליווי בשם דיאן טיילור (בארי צ'ייס) ומגלה אחר כך שקיידי תקף אותה, אך היא מפחדת מקיידי ומסרבת להגיש תלונה נגדו.

סם חורג ממנהגו ומזמין שלושה בריונים להכות את קיידי אבל הוא מתגבר עליהם. כעת מגיש גראפטון תלונה נגד סם בוועדת האתיקה באטלנטה בתקווה לשלול את רישיונו כעורך דין. סם מתכנן מבצע שיסיים את הסיוט הזה לכאן או לכאן. לפני שהוא טס לאטלנטה הוא מביא את פגי וננסי לבית סירה מבודד ב"נהר פסגת הפחד" בצפון קרולינה. הם מגיעים למקום בסירה ובעזרת דאטון הוא מקבל לעזרה את השוטר קרסק (פייג' סלאטרי).

כעת יש למשוך את קיידי למקום. סם מבקש מסיברס להביא לו כמה חפצים מהבית. קיידי מתצפת עליו ועוקב אחריו עד לבית הסירה.

בלילה מתחיל קיידי את ההתקפה. הוא נתקל בשוטר קרסקי, חונק ומטביע אותו. אחר כך הוא משחרר את בית הסירה מהחוף ומנסה לתקוף את פגי. לבסוף הוא חוזר לחוף ומנסה לתקוף את ננסי שמנסה להזעיק עזרה אבל אז מתנפל עליו סם ומתחיל ביניהם קרב קשה וקיידי מתחיל לחנוק אותו וכמעט מצליח להטביע אותו אבל הוא מצליח לירות בו ולפצוע אותו. קיידי מבקש מסם להרוג אותו אבל סם אומר לו כי הוא מעדיף שיירקב בכלא כל ימי חייו.

## צוות השחקנים

## קישורים חיצוניים

* 
*קדימון לפסגת הפחד 1962, באתר יוטיוב
*פסגת הפחד 1962, באתר TCM

קטגוריה:סרטי 1962
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי שחור-לבן אמריקאיים
קטגוריה:סרטי מתח אמריקאיים
קטגוריה:סרטי גרגורי פק
קטגוריה:סרטי מותחן פסיכולוגיים
קטגוריה:סרטי אולפני יוניברסל
קטגוריה:סרטים המבוססים על רומנים אמריקאים
קטגוריה:סרטים שצולמו בקליפורניה
ארטיום רברוב

**ארטיום גנאדייביץ' רברוב** (ברוסית: **Артём Генна́дьевич Ребро́в**; נולד ב-4 במרץ 1984) הוא שוער עבר רוסי וחבר צוות האימון במועדון ספרטק מוסקבה.

## קריירת מועדונים
הוא ערך את הופעת הבכורה שלו בליגת העל הרוסית במדי טום טומסק ב־27 בספטמבר 2008 במשחק הדרבי מול צסק"א מוסקבה.

שיחק במדיספרטק מוסקבה, בין 2011 ל־2021. הוא היה השוער הראשון בתקופות שונות במהלך אותו עשור, כולל בשנים שספרטק השתתפה בליגת האלופות. עם בפרטק זכה באליפות 2017 ובסופרקאפ הרוסי.

ב־2021, הודיע שהוא מפסיק את הקריירה שלו כדי להתמקד במינוי החדש שלו כרכז טכני, תוך התמקדות בתקשורת בין צוות האימון של ספרטק להנהלת המועדון.

## תארים
### קבוצתיים
; ספרטק מוסקבה
* ליגת העל הרוסית: 2016/17
* הסופר קאפ הרוסי: 2017
### אישיים
*שוער השנה ברוסיה: 2014/2015

## קישורים חיצוניים

* 

קטגוריה:כדורגלנים רוסים
קטגוריה:שוערי כדורגל רוסים
קטגוריה:מוסקבה: כדורגלנים
קטגוריה:כדורגלני אוונגרד קורסק
קטגוריה:כדורגלני ספרטק מוסקבה
קטגוריה:כדורגלני שיניק ירוסלבל
קטגוריה:כדורגלני דינמו מוסקבה
קטגוריה:כדורגלני סאטורן
קטגוריה:כדורגלני טום טומסק
קטגוריה:כדורגלני נבחרת רוסיה
קטגוריה:זוכי פרס ג'נטלמן השנה בכדורגל הרוסי
קטגוריה:רוסים שנולדו ב-1984
Low Key

"**Low Key**" הוא סינגל של הזמרת האמריקאית אלי ברוק בהשתתפות הראפר האמריקאי טייגה, שיצא, על ידי חברת התקליטים אטלנטיק רקורדס, ב-31 בינואר 2019. השיר נכתב על ידי ג'ון ראיין, טדי גייגר, ג'וליאן בונטה, אלי ברוק, סקוט האריס, איאן קירקפטריק, ג'וזף מייקל ספרגור, ויליאמס סרמית' ומייקל סטיבנסון והופק על ידי איאן קירקפטריק וטדי גייגר.

גרסה ללא ראפ יצאה במהלך 2019.

נכון לנובמבר 2021, השיר הושמע למעלה מ-30 מיליון פעמים בספוטיפיי.

## וידאו קליפ
הווידאו קליפ של השיר יצא ב-31 בינואר 2019. נכון לנובמבר 2021, הווידאו קליפ נצפה למעלה מ-42 מיליון פעמים.

## ביקורת
הבילבורד תיאר את "Low Key" כ-"רצועה אמצע-טמפו עם גוון R&B". ה-MTV אמר שהשיר הוא "הצצה לז'אנר הלטיני שפוגש פופ אורבני" שברוק מספקת. המגזין טיים תיאר את השיר כ-"דאנס-פופ נלהב ומוכן למועדון".

## מיקומי שיא

## קישורים חיצוניים

## הערות שוליים

קטגוריה:שירי אלי ברוק
קטגוריה:שירי טייגה
קטגוריה:שירים באנגלית
קטגוריה:שירים שנכתבו על ידי אלי ברוק
קטגוריה:שירים שנכתבו על ידי ג'ון ראיין
קטגוריה:שירים שנכתבו על ידי טדי גייגר
קטגוריה:שירי דאנס-פופ
משומר צוברי

הרב **משומר צוברי** (בערך ה'תרצ"ט – כ"ז בתשרי ה'תש"ף) היה רב תימני-ישראלי, שכיהן כרבהּ של גן יבנה וכנשיא עמותת "משכן שילה".

## ביוגרפיה
צוברי נולד בתימן בליל חג השבועות, ועלה לישראל עם משפחתו בגיל צעיר. המשפחה הופנתה תחילה למעברת בית ליד, ולאחר מכן עברה להתגורר בגן יבנה.

הוא למד אצל הרב אליהו מאיר קובנר בישיבת פורת יוסף ברחובות, ולאחר מכן למד בכולל אברכים ברמת גן.

בשנת ה'תשכ"א מונה לרבהּ של גן יבנה, וכיהן בתפקיד זה עד לפטירתו. הוא גם עמד בראש עמותת משכן שילה, המפיצה את כתב העת "משכן שילה".

בשנת 1988 זכה בתואר יקיר העיר גן יבנה.

צוברי נפטר ביום השבת כ"ז בתשרי ה'תש"ף.

## הערות שוליים

קטגוריה:בוגרי ישיבת פורת יוסף
קטגוריה:גן יבנה: אישים
קטגוריה:רבני מועצות מקומיות
קטגוריה:רבנים תימנים ישראלים
קטגוריה:ישראלים שנפטרו ב-2019
עידן קלימן

**עידן קלימן** (נולד ב-19 בספטמבר 1973) הוא עורך דין ישראלי, יו"ר ארגון נכי צה"ל.

## ביוגרפיה
קלימן נולד בירושלים בן לרות (שאיבדה את אביה במלחמת השחרור) ואריה (שנפצע קשה בהגנה על המעוזים במלחמת יום הכיפורים).

קלימן שירת כלוחם בחטיבת גבעתי, עבר טירונות וקורס מ"כים, ושירת בגזרת לבנון ובגזרת רצועת עזה. בשנת 1992, נפצע בקרב מול חוליית מחבלים בח'אן יונס כאשר קליעים חדרו לחזהו במהלך פעילות מבצעית יזומה של צה"ל, ומאז הוא מרותק לכיסא גלגלים.

### לאחר הפציעה
עם סיום השיקום החליט על שיבה לפעילות רגילה ככל שניתן. יצא לטיול בתאילנד, בילה באירופה, חי לבד באוסטרליה ועבד בקונסוליה הישראלית בלוס אנג'לס. שם הרצה על מדיניות ישראל בפני פורומים רבים ומגוונים, טיפל בבעיותיהם של אזרחי ישראל החיים בארצות הברית ובתיירים הישראליים. עם שיבתו לארץ יצא ללימודים בבית הספר למשפטים במרכז הבינתחומי הרצליה. בשנת 2001 עבד כמתמחה בפרקליטות מחוז ת"א ולאחר מכן הוסמך כעורך דין.

## פעילותו בארגון נכי צה"ל
בשנים 2006–2011, כיהן כסגן יו"ר מחוז תל אביב והמרכז של ארגון נכי צה"ל. במסגרת תפקיד זה ייצג ופעל למען מימוש זכויות כל חברות וחברי המחוז. בין השאר פעל לשיקומם הבריאותי, הנפשי והחברתי של פצועי מלחמת לבנון השנייה.

בשנים 2007–2009, היה גם חבר בהנהלת בית קיי, כפר נופש לנכי צה"ל.

בשנת 2011, הקים את האגף המשפטי בארגון נכי צה"ל. במהלך תפקידו הוביל מהלכי חקיקה בכנסת, פעל ונלחם לשיפור זכויות הנכים וטיפול בשיקומם. ייצג את הארגון בפני מוסדות שונים, מיסד תהליכים וריכז פרויקטים שונים אשר דרשו ליווי משפטי.

בשנת 2019 נבחר ליו"ר ארגון נכי צה"ל, והחליף את חיים בר שכיהן בתפקיד במשך עשר שנים ומאז פועל למען יישומה של רפורמת "נפש אחת" שתפקידה הסדרת תקציבים ועיגון זכויות, הגדלת התקנים, ביטול חיטוט בעברם של הפצועים, מינוי נציב קבילות הנכים ועוד

בשנת 2022, נבחר להשיא משואה בטקס הדלקת המשואות ביום העצמאות ה-74 למדינת ישראל.

ביוני 2025 הוענק לו תואר דוקטור לשם כבוד מאוניברסיטת רייכמן.

## התנדבות
* במהלך שהותו בארצות הברית פעל בהתנדבות כמרצה מטעם ארגון נכי צה"ל, לצורך גיוס תרומות לארגון.
* משנת 2004, כיהן במשך חמש שנים בהתנדבות כיו"ר נציגות נפגעי חוט השדרה (משותקים הרתוקים לכיסאות גלגלים), פעל למען שיפור זכויותיהם והיה אחראי מטעם הארגון על הטיפול בהם. בנוסף היה אחראי על ענף טניס כיסאות גלגלים בבית הלוחם תל אביב.
* קלימן התנדב בוועדת המשמעת של התאחדות ספורט נכים.

## חיים אישיים
קלימן מתגורר בתל אביב, נשוי לשירי, מורה ומחנכת בבית ספר יסודי. לזוג שני ילדים.

## קישורים חיצוניים

* "יעד ראשון - להחזיר לנכה את הזכויות הרפואיות וההטבות הכספיות עליהן ויתרה הנהלת הארגון על מנת לכסות את ההוצאות למקורבים ולעסקנים" פורטל נכי צה"ל
* יו"ר ארגון נכי צה"ל, עידן קלימן. אתר YOUTUBE
* עו"ד עידן קלימן אתר LAWYERINFO
* 

## הערות שוליים

קטגוריה:ארגון נכי צה"ל
קטגוריה:עורכי דין ישראלים
קטגוריה:יושבי ראש ונשיאי עמותות
קטגוריה:תל אביב-יפו: אישים
קטגוריה:בוגרי תיכון רנה קסין
קטגוריה:בוגרי המרכז הבינתחומי הרצליה: משפטים
קטגוריה:משיאי משואה ביום העצמאות: 2022
קטגוריה:מקבלי תואר דוקטור לשם כבוד מאוניברסיטת רייכמן
קטגוריה:ישראלים שנולדו ב-1973
If You're Over Me

"**If You're Over Me**" הוא שיר של להקת הסינתפופ הבריטית, יירס אנד יירס. השיר, שנכתב על ידי אולי אלכסנדר וסטיב מק, והופק על ידי סטיב מק, יצא, על ידי פולידור רקורדס, ב-10 במאי 2018, כסינגל השני מתוך אלבום האולפן השני של הלהקה, *Palo Santo*.

נכון לנובמבר 2021, השיר הושמע למעלה מ-233 מיליון פעמים בספוטיפיי.

## וידאו קליפ
הווידאו קליפ, שבוים על ידי פרד רוסון, יצא לראשונה בערוץ היוטיוב של הלהקה ב-15 במאי 2018. נכון לנובמבר 2021, הווידאו קליפ נצפה למעלה מ-21 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי יירס אנד יירס
קטגוריה:שירים באנגלית
קטגוריה:שירים שנכתבו על ידי סטיב מק
קטגוריה:שירים שהופקו על ידי מארק ראלף
קטגוריה:שירים שהופקו על ידי סטיב מק
קטגוריה:סינגלים בהוצאת פולידור רקורדס